MIND TRIPS с нов инструментален сингъл | МИКА: Музика и лайфстайл
След седемгодишна пауза българската чил аут група MIND TRIPS се завръща. Премиерата на новия им инструментален сингъл My ще бъде на 14-ти ноември 2016 ексклузивно по JAZZ FM.
Mind Trips е българска чил-аут група, сформирана през 2005г. Групата е основана от Александър (китара), Бурян (бас), Росена (вокали) и Ясмин (клавир). Те започват да работят в областта на lounge и chill-out музиката. Първият албум е озаглавен Sin и включва 8 песни с вокалите на Росена, а също и 2 инструментала. Цялостният стил на албума е чил-аут, примесен с хаус, дръм енд бейс, трип-хоп и джаз. Sin е комбинация от електронни музикални стилове с много изсвирени наживо китари, бас, клавири и вокали. Допълнителен нюанс към записаните парчета придава Владо с неговите изсвирени наживо тромпети. Той се включва към проекта за първото парче, записано с Росена и остава до ден днешен. В началото на 2007 към групата се присъединяват 2 нови члена – Панчо (перкусии) и Стефан (барабани). През 2007 групата записва и нова песен със заглавието „Trippin“. Песента печели бързо 2 награди от най-престижния конкурс на БГ Национално Радио – „Златна пролет 2007“. През 2008г. групата печели на същия конкурс Първа награда с песента „I“. През 2008г. Mind Trips издават своя втори албум – Vanity. Албумът включва 10 песни, а също и „Trippin” и “I’. Песните на Mind Trips са ремиксирани от редица диджеи: Stan Kolev, Joe Silva, James Curd, Kink, Toni Maione etc. Песните и ремиксите на групата са включени и в редица компилации: Coocon Beach, Future New Jazz, Aenaria Music – Miami Winter Music Conference, Bedroom Beach, Black Label etc. През 2009г. групата издава своя сингъл “Mr.Tie” с италианския лейбъл “Aenaria Music”.
Новият артист на Монте Мюзик Искрата представи първия си самостоятелен сингъл